recursal/SuperWikiNEXT-32B huggingface dataset:
Dua orang petarung Dambe bergerak lincah
**Dambe** adalah seni mempertahankan diri dalam kalangan orang Hausa di Nigeria tapi juga ada di selatan Niger dan barat daya Chad. Ia melibatkan aksi bertinju kuat diiringi upacara adat khas di mana perlawanan ditandingkan bertujuan mengalahkan satu sama lain sebanyak tiga pusingan sehingga mampu mengakibatkan kecederaan serius seperti rahang dan tulang rusuk yang patah.

Sukan ini dahulunya didominasi oleh kumpulan tukang daging dan nelayan daripada suatu bentuk hiburan dilakukan setiap musim menuai malah juga secara tradisional dipraktikkan sebagai melatih lelaki untuk bersiap sedia untuk berperang. Sukan ini mendapat perhatian Kementerian Pembangunan Belia dan Sukan Persekutuan Nigeria di mana adanya perancangan pada bulan Disember 2019 untuk mewujudkan suatu liga kebangsaan serta pelaksanaan kerjasama dengan Dambe Sport Association untuk membentuk sebuah persekutuan mengatur pertandingan dan kejohanan di dalam dan luar Nigeria.

Persiapan
---------

Senjata utama dalam sukan ini adalah penumbuk tangan dominan yang dibalut ketat membentuk suatu "tombak" menyerang manakala tangan yang sebelah lagi menjadi "perisai" yang menepis. Tangan "tombak" ini pernah diperkuatkan dengan resin melekit yang dicampurkan dengan kepingan kaca pecah; bagaimanapun, amalan ini kini diharamkan.

Gelanggang dambe disediakan di kawasan lapang yang dibersihkan. Acara main gendang dan nyanyian juga dilangsungkan memeriahkan pertandingan sebelum ia bermula untuk mengalakkan kedua-dua pihak petarung dan para penonton. Ada juga sesetengah petarung yang memakai tangkal kerana dipercayai mampu mendapatkan kekebalan semasa bertarung.

Rujukan
-------

1. 1 2  Iyorah, Festus (18 Jun 2018). "Dambe: How an ancient form of Nigerian boxing swept the internet". *Al Jazeera*. Dicapai pada 18 Jun 2018.
2. ↑  In pictures: Traditional boxing in Nigeria. Text by Andrew Walker, pictures by Afolabi Sotunde. BBC World Service, March 2008.
3. ↑  AbdulAzeez Bello (December 11, 2019). "Sports ministry to create national league for dambe". *Daily Trust* (dalam bahasa Inggeris). Dicapai pada June 10, 2021.
4. ↑  Mafua, Juliet (12 April 2020). "Dambe: The Nigerian combat sport with worldwide aspirations". *BBC Sport* (dalam bahasa Inggeris). Dicapai pada 10 June 2021.
5. 1 2  Rivett-Carnac, Mark (12 Ogos 2018). "These Boxers Fight With Cords Wrapped Around Their Fists. Crowds Love It". *The New York Times* (dalam bahasa Inggeris). ISSN 0362-4331. Dicapai pada 10 Jun 2021.
6. ↑  Boxing in Nigeria: A rumble in the Sahel, by The Economist, dated Nov 18th 2010.

Pautan luar
-----------

* Inside the Brutal World of Nigerian Boxing, laporan dari VICE News
**Karat hijau** atau *Fougèrite* merupakan bahan galian yang agak baru digambarkan, wujud secara semulajadi. Ia merupakan arketip bagi kumpulan fougèrite dalam kumpulan hydrotalcite lebih besar hidroksida lapisan berkembar yang wujud secara semulajadi. Strukturnya berdasarkan lapisan seperti brusit yang mengandungi Fe2+ and Fe3+ kation, O2- dan OH- anion, dengan ikatan longgar kumpulan [CO3]2- dan molekul H2O antara lapisan. Fougèrite menkristal dalam sistem bertiga "trigonal". Formula ideal bagi fougèrite adalah [Fe2+4Fe3+2(OH)12][CO3].3H2O. Tahap pengoksidaan lebih tinggi menghasilkan ahli lain bagi kumpulan fougèrite, seperti **trébeurdenite**, [Fe2+2Fe3+4O2(OH)10][CO3].3H2O dan **mössbauerite**, [Fe3+6O4(OH)8][CO3].3H2O. 

Fougèrite pertama kali dijumpai dalam tanah berhutan berhampiran Fougères, Brittany, Perancis. Ia bewarna biru-hijau hingga biru-kelabu dan habitat menyerupai mineral tanah liat, membentuk palet hexagonal garis pusat submikron. Dalam persekitaran ini, ia tumbuh bersama rapat dengan trébeurdenite, bagi memberikan kadar keseluruhan Fe2+:Fe3+. Kewujudan dua fasa komposisi-tetap telah dibuktikan melalui spektroskopi Mössbauer. Galian ini tidak stabil di udara, dan terurai oleh pengoksidaan, kekeringan dan nyahkarbon pada **ferihidrit**, dan akhirnya pada **lepidokrosit** atau **goetit**, Fe3+O(OH).

Rujukan
-------

1. ↑  Mills, S.J. Christy, A.G. Génin J.-M.R. Kameda, T. and Colombo, F. 2012: *Nomenclature of the hydrotalcite supergroup: natural layered double hydroxides,* Mineralogical Magazine, 76, 1289-1336.  Diarkibkan 2013-05-24 di Wayback Machine
2. ↑  Trolard F. Bourrié G. Abdelmoula M. Refait P. and Feder F. 2007: *Fougerite, a new mineral of the pyroaurite-iowaite group: description and crystal structure,* Clays and Clay Minerals, vol. 55, no. 3, p. 323-334; doi:10.1346/CCMN.2007.0550308
3. ↑   Génin J.-M. R. Aïssa R. Génin A. Abdelmoula M. Benali O. Ernstsen V. Ona-Nguema G. Upadhyay Ch. and Ruby Ch.; 2005: *Fougerite and FeII-III hydroxycarbonate green rust; ordering, deprotonation and/or cation substitution; structure of hydrotalcite-like compounds and mythic ferrosic hydroxide Fe(OH)2+x,* Solid State Sciences, vol. 7. no. 5, p. 545-572. doi:10.1016/j.solidstatesciences.2005.02.001.

* Fougerite: mindat.org
Kraal Dingane


**Dingane kaSenzangakhona** (sekitar 1795-1840) merupakan seorang ketua puak Zulu dan ditabal sebagai raja pada tahun 1828. Beliau merebut kuasa apabila membunuh abang seibunya iaitu Raja Shaka di tempat yang kini dikenali pekan Stanger. Perebutan kuasa ini berlaku kerana kekejaman Shaka semakin menjadi-jadi selepas kematian ibunya, Nandi. Dari segi kemahiran ketenteraan dan kepimpinan, Dingane tidak sehebat Shaka dan ini mengakibatkan keretakan dalam kerajaannya. Kepimipinannya turut tercabar dengan ketibaan Voortrekkers iaitu bangsa kulit putih dari Eropah. 

Pada tahun 1838, beliau telah mengepung dan membunuh lebih kurang 500 Boer dan sebagai balasan puak Afrikaner di bawah pimpinan Andries Pretorius telah melancarkan perang di mana 3,000 orang Zulu terkorban dalam Pertempuran Sungai Darah.

Pada Januari 1840, Andries Pretorius, dengan pasukan komando yang terdiri 400 Burgher, telah membantu MpandeMpande menjadi raja kerajaan Zulu dari 1840 ke 1872. Ini merupakan antara campur tangan orang putih yang pertama di Afrika Selatan. 

Dingane telah dibunuh di Hutan Hlatikhulu ForestHlatikulu di Pergunungan Lebombo, Afrika Selatan. Beliau dibunuh oleh Zulu Nyawo, Sambane and Nondawana sewaktu sedang menjalankan ekspedisi ketenteraan.

Rujukan
-------

*

Pautan luar
-----------

* Dingane's kraal Diarkibkan 2007-02-20 di Wayback Machine
**Dinding sel** hanya terdapat pada sel tumbuhan. Dinding sel terdiri daripada selulosa yang kuat yang dapat memberikan sokongan, perlindungan, dan untuk mengekalkan bentuk sel. Bentuk sel tumbuhan dapat dikekalkan dengan kehadiran selulosa. Selulosa terdiri daripada rantaian gula yang panjang dan selari dan mempunyai rantai silang di antaranya. Selulosa hanya boleh dihidrolisis kepada glukosa dengan memanaskannya pada suhu tinggi bersama asid pekat. Terdapat liang pada dinding sel untuk membenarkan pertukaran bahan di luar dengan bahan di dalam sel.

Dinding sel juga berfungsi untuk menyokong tumbuhan yang tidak berkayu.

Lihat juga
----------

Bahagian lain di dalam sel:

* membran plasma
* nukleus
* jalinan endoplasma
* ribosom
* mitokondrion
* jasad golgi
* vakuol
* sitoplasma
* kloroplas

| Organel sel |
| --- |
| Akrosom | Dinding sel | Membran sel | Kloroplas | Silium/Flagelum | Sentrosom | Sitoplasma | Retikulum endoplasma | Jasad / perkakas Golgi | Lisosom | Melanosom Mitokondrion | Miofibril | Nukleus | Parentesom | Peroksisom | Plastid | Ribosom | Vakuol | Vesikel |


|  |  |
| --- | --- |
| Ikon tunas | Rencana berkaitan biologi ini ialah rencana tunas. Anda boleh membantu Wikipedia dengan mengembangkannya. |

* l
* b
* s

|  |  |
| --- | --- |
| Ikon tunas | Rencana mengenai tumbuhan ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Dinding toraks** atau **dinding** **dada** adalah sempadan rongga toraks.

Struktur
--------

Rangka bertulang bahagian dinding toraks adalah sangkar rusuk, dan selebihnya terdiri daripada otot, kulit, dan fascia.

Dinding toraks mempunyai 10 lapisan, iaitu kulit, fascia superfisial, fascia dalam, serratus anterior, lapisan untuk tulang rusuk (mengandungi otot interkostal), dan fascia endotoraks dari superfisial hingga dalam. Bagaimanapun, lapisan otot berbeza mengikut kawasan dinding toraks. Sebagai contoh, ia mungkin merangkumi otot seperti pektoralis major atau latisimus dorsi.

Fungsi
------

### Refleks menyelam

Apabila tidak bernafas dalam jangka masa yang lama dan berbahaya di dalam air sejuk, tubuh seseorang mengalami perubahan sementara yang besar untuk mencegah kematian. Ini dapat dicapai melalui pengaktifan refleks menyelam mamalia, yang mempunyai 3 sifat utama. Selain bradikardia dan vasokonstriksi (pencerutan vena) periferi, terdapat pertukaran darah yang berlaku hanya semasa penyelaman yang sangat dalam yang mempengaruhi rongga toraks (ruang badan yang dilindungi oleh **dinding toraks**.) Apabila ini berlaku, dinding organ dan peredaran darah membolehkan plasma/air mengalir dengan bebas ke seluruh rongga toraks, sehingga tekanannya tetap berterusan dan organ tidak hancur. Pada tahap ini, alveoli paru-paru dipenuhi dengan plasma darah, yang diserap kembali ketika organisme meninggalkan persekitaran yang bertekanan. Tahap refleks menyelam ini telah diperhatikan pada manusia (seperti penyelamat juara dunia Martin Štěpánek) semasa menyelam bebas yang sangat dalam (lebih dari 90 meter atau 300 kaki).

Kepentingan klinikal
--------------------

### Nekrosis

Dalam kes yang jarang berlaku, trauma yang disengajakan atau tidak sengaja boleh menyebabkan nekrosis dinding dada (dinding toraks).

Rujukan
-------

1. ↑  Eskandarlou, M; Moaddab, AH (Aug 2010). "Chest wall necrosis and empyema resulting from attempting suicide by injection of petroleum into the pleural cavity". *Emerg Med J*. **27** (8): 616–8. doi:10.1136/emj.2009.073486. PMID 20558490.

Pautan luar
-----------

* Thoracic+wall dalam Tajuk Subjek Perubatan (MeSH) di Perpustakaan Perubatan Negara AS
* Makmal SUNY *18:lo-0000*
Kampung Gunung Mesah terletak di Gopeng, Perak. Kampung ini terletak di tepi jalan utama dari Gopeng ke Kampar. 

Gunung Mesah merupakan bukit batu kapur yang mewujudkan gua-gua batu kapur yang cantik, indah dan menawan. Terbentuk statagtik dan stalagmit d dalam gua. Namun begitu gua-gua di Gunung Mesah belum lagi dimajukan kecuali Gua Tempurung, juga di Gopeng, Perak.

Kampung Gunung Mesah ini diduduki oleh orang Melayu. Ramai daripada mereka berketurunan Rawa, iaitu nama sebuah kawasan di Sumatera, Indonesia.

"Istilah Rawa merujuk kepada satu etnik suku bangsa Melayu daripada perkataan Rao – sebuah kacamatan di dalam Kabupaten Pasaman di Sumatera Barat. Negeri Rao di sebelah utara berjiran dengan Tapanuli yang didiami Mandailing manakala di sebelah Selatan bersempadan dengan Sumatera Barat yang majoriti penduduknya; Minangkabau. Di sebelah barat Rao ialah Selat Mentawai dan timur pula bersempadan dengan Riau. Perkataan Rawa hanya popular di Makkah dan Malaysia. Ia kurang dikenali di Rao. Wan Mohd Shaghir Abdullah (Utusan Malaysia: 19.3.2007) berpendapat bahawa istilah Rawa di Malaysia bermula daripada Haji Abdullah Nordin al-Rawi yang mengasaskan syarikat percetakan dan penerbit Persama Press tahun 1921 di Lebuh Aceh, Pulau Pinang. Anak beliau bernama Haji Yusuf bin Abdullah tersohor dengan gelaran Yusuf Rawa (1922-2000) yang pernah menjadi wakil Malaysia ke Pertubuhan Bangsa-bangsa Bersatu (PBB), sebagai duta ke Iran, Iraq, Afghanistan dan Turki. Pada asalnya disebut ar-Rawi mengikut istilah Arab yang bermaksud dibangsakan kepada "Rao" tetapi lama kelamaan menjadi ar-Rawa yang menunjukkan asal seseorang itu iaitu dari Negeri Rao di Sumatera. Namun demikian, tidak terdapat dalam sejarah yang menceritakan orang-orang Rawa yang menuntut atau menetap di lain-lain negeri atau negara menggunakan perkataan Rawa atau Rawi dicantumkan pada akhiran nama mereka. Penggunaannya juga dianggarkan bermula di sekitar awal abad ke-19 khususnya sewaktu aktiviti pengajian Islam sedang berkembang pesat di Makkah. Juga tidak dapat dipastikan penggunaan ar-Rawa pada akhir nama itu seseorang itu bermula di Tanah Melayu atau Makkah. Walau bagaimanapun, mengikut catatan sejarah terdapat seorang syeikh terakhir di Makkah di kalangan orang Rawa bernama Syeikh Jamal Rawa yang menggunakan perkataan tersebut". 

Menurut Ketua Kampung, Kampung Gunung Mesah mendapat namanya daripada peristiwa kehilangan seorang ibu dan anaknya di Gunung Mesah. Cerita bermula ketika Mesah pergi ke gunung untuk mencari kayu api, tetapi Mesah tidak pulang-pulang hingga hari bertukar malam membuatkan ibunya risau lalu mencari Mesah keesokan harinya. Ibu Mesah mencarinya ke kaki gunung tetapi tidak juga bertemu dengan Mesah. Keesokan harinya, penduduk kampung mendengar cerita kehilangan dua beranak itu. Lalu, berusahalah mereka mencari kedua beranak itu. Walau bagaimanapun usaha mereka tidak berhasil. Mereka juga tidak pasti sama ada dua beranak itu masih hidup ataupun telah meninggal dunia, ada juga yang beranggapan mereka telah diculik oleh orang bunian. Semenjak peristiwa itu, kampung ini dikenali dengan nama Kampung Gunung Mesah.

Rujukan
-------
Dasar sungai
Dasar sungai terletak di antara tebing sungai.
**Dasar sungai** ialah dasar bagi sungai atau saliran lain atau batas fizikal aliran air biasa. Di tepi-tepi sungai terdapat batasan sungai yang dikenali sebagai tebing sungai, kecuali sungai dalam peringkat banjir atau air pasang. Dalam keadaan tertentu, sungai boleh bercabang dari satu dasar sungai ke beberapa dasar sungai. Banjir boleh berlaku apabila aliran air dalam sungai melimpahi atau melepasinya tebingnya dan mengalir ke dataran banjir.

Dasar sungai berfungi sebagai fungsi dinamik aliran dan bahan geologi tempatan, yang dipengaruhi oleh aliran itu. Dengan aliran kecil di kawasan mesofit, sifat dasar sungai semula jadi sangat responsif kepada keadaan air larian semasa pembentukan kerpasan. Apabila keadaan penghasilan paras air larian yang tidak semulajadi berlaku, seperti berlaku di bawah jalan raya, lekukan keduk di dasar sungai akan berlaku yang selalunya turun ke batuan dasar, lalu menyebabkan tebing sungai akan terjejas. Proses ini memicu kepada hakisan terhadap di tebing sungai, mengakibatkan tanah menjadi lebih nipis, dan pembentukan cerun dari dasar sungai. Sedimen akan diangkut, dihakiskan dan dimendapkan di dasar sungai. Majoriti sedimen yang dihanyutkan dalam banjir merupakan sedimen "berhampiran ambang" yang telah dimendapkan semasa aliran biasa dan hanya memerlukan aliran yang tinggi sedikit untuk menjadi mudah alih semula. Ia menunjukkan bahawa dasar sungai yang telah dibiarkan, kebanyakannya tidak berubah dari segi saiz dan bentuk sungai tersebut.

Lihat juga
----------

* Tebing sungai

Rujukan
-------

1. ↑  Jerolmack, Douglas J.; Mohrig, David (2007). "Conditions for branching in depositional rivers". *Geology*. **35** (5): 463–466. Bibcode:2007Geo....35..463J. doi:10.1130/G23308A.1.
2. ↑  Garcia, Marcelo; Parker, Gary (1991). "Entrainment of Bed Sediment into Suspension". *Journal of Hydraulic Engineering* (dalam bahasa Inggeris). **117** (4): 414–435. doi:10.1061/(asce)0733-9429(1991)117:4(414).
3. ↑  Phillips, Colin B.; Jerolmack, Douglas J. (2016). "Self-organization of river channels as a critical filter on climate signals". *Science*. **352** (6286): 694–697. Bibcode:2016Sci...352..694P. doi:10.1126/science.aad3348. PMID 27151865.

Pautan luar
-----------

* Kategori berkenaan Dasar sungai di Wikimedia Commons
**Dasavathaaram'** merupakan filem Fiksyen sains bahasa Tamil 2008 yang diarahkan oleh K.S Ravikumar. Ia dibintangi oleh Kamal Hassan , Asin dan Mallika Sherawat. Kamal Hassan memainkan 10 watak yang berlainan dalam filem ini. Asin muncul dalam peranan berkembar dan Mallika Sherawat memainkan watak sokongan. Filem ini yang dirakamkan selama hampir tiga tahun, dihasilkan dan diedar oleh Venu Ravichandran, yang menghasilkan filem dengan budget ₹60 crore (AS$8.9 juta). Lokasi perfileman utama termasuk Amerika Syarikat dan negeri Tamil Nadu di India. Latar bunyi bagi filem digubah oleh Himesh Reshammiya dan skor latar oleh Devi Sri Prasad.

Filem Dasavatharam ini telah dihasilkan di bawah arahan pengarah K.S. Ravikumar.

Pelakon
-------

Filem ini turut disertai oleh beberapa orang pelakon terkenal, antaranya adalah Kamal Hassan, Asin, Mallika Sherawat

Ringkasan
---------

Plot filem terbabit sekitar kehidupan beberapa individual semasa minggu sebelum gempa bumi dan tsunami Lautan Hindi 2004; watak utamanya adalah ahli sains penyelidik yang membangunkan senjata-bio dan memastikan ia tidak jatuh ke tangan yang salah. Bersama dengan itu, beberapa orang turut terbabit dalam proses dan kesemua kisah mereka berkait selepas tsunami melanda, membawa nilai falsafah dalam gambar. Seorang Bio-Teknologi Amerika perlu berlumba mengejar masa dan cabaran untuk mencuba dan mendapatkan kembali bahan kimia maut dalam vial.

Rujukan
-------

1. ↑  "Dasavatharam budget is 60 crores". Economic Times. 2008-06-28. Dicapai pada 2008-07-08.

Pautan luar
-----------

* *Dasavathaaram*  di Pangkalan Data Filem Internet (IMDb)
* Templat:Rotten tomatoes
**Kasey Kahne** (lahir 10 April 1980 di Enumclaw, Washington) merupakan pemandu dalam siri Piala NEXTEL NASCAR. Beliau merupakan pemandu #9 Dodge Dealers / UAW Dodge Charger/Dodge Avenger untuk Evernham Motorsports bersama dengan pemandu lain seperti Scott Riggs dan Elliott Sadler. Di luar litar, Kasey aktif dalam kerja kebajikan dan merupakan salah seorang ahli President's Council on Service and Civic Participation. Kasey menetap di Mooresville, North Carolina bersama adik lelakinya, Kale Kahne. Selain Kale, Kasey juga mempunyai seorang kakak, Shanon Adams. Beliau juga adalah pemilik siri World of Outlaws.

Kerjaya
-------

Kahne telah memulakan di litar Deming yang terletak di Deming, Washington, sebelum berpindah ke litar Skagit di Alger, WA kemudian berpindah ke USAC. Beliau telah dilantik oleh Steve Lewis, yang mana telah mendapatkan pemandu NASCAR untuk masa depan seperti Jeff Gordon dan Kenny Irwin, Jr.. Pada tahun pertama beliau di atas litar, beliau telah dinamakan sebagai Rookie of the Year, dan juga kejuaraan kecil nasional. Selepas musim tersebut, beliau meneruskan untuk USAC, Toyota Atlantic Series dan World of Outlaws.

Kasey Kahne telah membuat 20 permulaan di Siri Busch dengan memandu #98 Channellock Ford Taurus untuk Robert Yates Racing. Pencapaian terbaik beliau adalah menghabiskan tempat kesepuluh di Cabela's 250. Pada 2003 beliau berpindah ke #38 Great Clips Ford untuk Akins Motorsports. Beliau mendapatkan kedudukan bermula yang paling baik (pole) di Michigan International Speedway dan perlumbaan Busch pertama adalah di Ford 300. 

Kahne menggantikan tempat Bill Elliott di #9 Dodge pada akhir 2003 apabila Elliott mengumumkan jadual separuh masa menjelang perlumbaan pada musim 2004. Pada masa itu, Kahne masih terikat dengan kontrak bersama Ford dan tuntutan mahkamah bermula apabila Kahne memutuskan untuk berhijrah ke Evernham, memandu kereta yang ditaja oleh Dodge. Ford bagaimanapun mendapat bayaran dari Kahne dan kerjaya Kahne bersama Dodge bermula. Pada 2004, Kahne mengejutkan banyak pihak apabila memenangi beberapa perlumbaan, memenangi empat kedudukan bermula yang paling baik serta mendapat anugerah Raybestos Rookie of the Year. 

Beliau telah mendapatkan kejayaan Piala NEXTEL Cup victory pada musim 2005 setelah mendominasi persembahan dalam Chevy American Revolution 400 di Richmond International Raceway. Itu juga merupakan kejayaan pertama untuk Dodge Charger, yang kembali ke NASCAR pada 2005. Beliau juga mendapat kedudukan bermula yang paling baik sebanyak dua kali berturut-turut di Darlington dan Richmond pada tahun yang sama.

Pautan Luar
-----------

* Laman web rasmi Kasey Kahne
* KlubKahne.com – Laman web rasmi peminat Kasey Kahne
* Kasey Kahne di Pangkalan Data Filem Internet (IMDb)
* Evernham Racing's Website untuk maklumat tambahan mengenai Kasey Kahne
* Temuramah bersama Kasey Kahne mengenai kerja-kerja kebajikan beliau[*pautan mati kekal*]
* Laman web Siemens

  


|
|  |
| Didahului oleh**Jamie McMurray** | **NASCAR Rookie of the year**2004 | Diikuti oleh:**Kyle Busch** |
Rencana ini ialah mengenai bentuk keterangan.  Untuk istilah-istilah serupa, sila lihat Gosip dan Khabar angin.
**Dengar cakap** adalah suatu testimoni atau kenyataan luar mahkamah yang dikeluarkan bagi membuktikan apa sahaja kebenaran yang ditegaskan. Secara umumnya, keterangan dengar cakap sama ada secara bertulis atau lisan adalah tidak boleh diterima ("peraturan keterangan dengar cakap") dan digunakan sebagai keterangan dalam suatu perbicaraan melainkan terdapat pengecualian yang dinyatakan dalam peraturan itu.

Sebagai contoh, bagi membuktikan bahawa Tom berada di pekan, seorang saksi memberi keterangan bahawa "Susan memberitahu saya bahawa Tom berada di pekan". Disebabkan keterangan saksi bergantung pada kenyataan luar mahkamah yang dibuat oleh Susan, dan Susan pula tiada semasa pemeriksaan balas, maka keterangan tersebut merupakan dengar cakap. Kewajaran untuk bantahan terhadap dengar cakap adalah disebabkan orang yang membuat kenyataan tersebut tidak berada di mahkamah, lalu pemeriksaan balas tidak boleh dilakukan. Walau bagaimanapun, ambil perhatian bahawa jika perkara yang dihadapi bukanlah kebenaran tentang penegasan yang Tom berada di pekan, tetapi adalah hakikat bahawa Susan mengatakan kata-kata yang khusus, ia mungkin boleh diterima. Misalnya, keterangan itu mungkin boleh diterima untuk bertanyakan kepada saksi apa yang Susan beritahu mereka mengenai Tom dalam suatu kes fitnah terhadap Susan. Sekarang, saksi ditanyakan mengenai kenyataan pihak lawan yang merupakan perbuatan lisan.

Rujukan
-------

1. ↑  "hearsay" (dalam bahasa Inggeris). Institut Penerangan Perundangan. Sekolah Undang-undang Cornell. Diarkibkan daripada yang asal pada 21 Julai 2022. Dicapai pada 15 Ogos 2022.
2. ↑  "Hearsay Evidence" (dalam bahasa Inggeris). FindLaw. Thomson Reuters. 12 Februari 2019. Diarkibkan daripada yang asal pada 20 Julai 2022. Dicapai pada 15 Ogos 2022.
3. 1 2  "Hearsay Evidence: The Basics" (dalam bahasa Inggeris). Pejabat Undang-undang Stimmel, Stimmel & Roeser. Stimmel, Stimmel & Roeser. Diarkibkan daripada yang asal pada 28 Jun 2022. Dicapai pada 15 Ogos 2022.
4. ↑  "Federal Rules of Evidence" (PDF) (dalam bahasa Inggeris). Mahkamah Amerika Syarikat. 1 Disember 2009. Diarkibkan daripada yang asal (PDF) pada 8 Oktober 2010. Dicapai pada 30 September 2010.
5. ↑  "Hearsay Rule: FRE 801(a)-(c); 805, 806 - Part F: Hearsay" (dalam bahasa Inggeris). LexisNexis. Diarkibkan daripada yang asal pada 21 April 2012.

Portal:* dacing Undang-undang

|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Israel
* Amerika Syarikat

 |
**Denise Marie Quiñones August** (lahir 9 September 1980) ialah seorang peragawati Puerto Rico dan terpilih sebagai Miss Universe 2001.

Biografi
--------

Denise merupakan wanita Puerto Rico keempat yang menjuarai Miss Universe. Sebelum ini beliau menjuarai Miss Puerto Rico pada tahun yang sama.

Denise memenangi Miss Universe 2001 yang diadakan di negara asalnya. Beliau mengungguli Evelina Papantoniou dari Yunani yang terpilih sebagai pemenang tempat pertama. Selain dinobatkan sebagai Miss Universe, beliau turut menerima penghargaan lain seperti **Miss Photogenic**, **Best in Swimsuit Award** dan **Best Hair/Style Award**. Atas kemenangannya itu, beliau memenangi hadiah berupa sebuah kereta, peralatan kecantikan, busana, dan biasiswa bernilai $60.000 ke New York City Film School, dan juga kunjungan ke negara-negara lain.

Kehidupan peribadi
------------------

Denise menjalin hubungan dengan René Pérez, seorang penyanyi hip hop Puerto Rico.

Pada November 2006, Denise membintangi filem *"Zanahorias"* dan dicalonkan diACE Awards 2007.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan: ***Denise Quiñones***. |

* Laman web rasmi Diarkibkan 2007-02-21 di Wayback Machine
* Denise Quiñones di Pangkalan Data Filem Internet (IMDb)

|
|  |
| Didahului oleh**Zoribel Fonalledas** | **Miss Puerto Rico Universe**2001 | Diikuti oleh:**Johanna Treviño*menggantikan tugasnya*** |
|
| Didahului oleh**Lara Dutta** | **Miss Universe**2001 | Diikuti oleh:**Oxana Fedorova*(Dibatalkan)*** |
Kulit muka *Dengeki G's Magazine*, isu September 2007, mempamerkan Kudrayavka Noumi, salah satu daripada heroin daripada *Little Busters!*. Ilustrasi oleh Na-Ga.
***Dengeki G's Magazine*** (電撃G's magazine) ialah sebuah majalah Jepun yang diterbitkan oleh ASCII Media Works (asalnya dikenali sebagai Mediaworks) dan dijual secara bulanan pada tanggal 13 haribulan dan secara dasarnya mengandungi maklumat yang ditujukan buat judul-judul permainan video bishōjo, namun turut menyertakan sebuah bahagian penuh tentang siri anime yang berdasarkan permainan video bishōjo, dan menyirikan manga dan novel-novel ringan berdasarkan genre permainan video tersebut. "G's" dalam tajuk majalahnya adalah untuk *Gals* (bahasa Inggeris: *Girls*) dan *Games*. Majalah ini terkenal sebagai hos kepada permainan video yang disertai pembaca di mana keputusannya adalah ditentukan secara langsung oleh pembaca majalahnya; misalnya, *Sister Princess*, dan *Strawberry Panic!*. *Dengeki G's Magazine* mula-mula dijual pada 26 Disember 1992 di mana tajuk isu bulan Februari 1993 sebagai *Dengeki PC Engine*, yang diubah kepada judul terkini pada tahun 2002. Sebuah edisi *spin-off* istimewa yang digelar *Dengeki G's Festival!* telah diterbitkan dalam selangan tidak nalar dan setiap isu bertumpu kepada satu-satu judul permainan video bishōjo.

Pautan luar
-----------

* (Jepun) Laman web rasmi *Dengeki G's Magazine*
* (Jepun) Laman web rasmi *Dengeki G's Magazine* ASCII Media Works

|  |  |
| --- | --- |
| Ikon tunas | Rencana berkaitan anime dan manga ini ialah rencana tunas. Anda boleh membantu Wikipedia dengan mengembangkannya. |

* l
* b
* s
***Driver '76*** adalah permainan video untuk PlayStation Portable, yang dikeluarkan pada 8 Mei 2007 di Amerika Syarikat, dan pada 11 Mei 2007 di EU. Permainan ini adalah prequel kepada Driver: Parallel Lines, dan berkisar pada dua tahun sebelum itu. Ia adalah permainan pertama dan buat masa ini, sulung dalam siri Driver untuk PSP. Ia dibangunkan oleh Ubisoft Reflections dan Sumo Digital, dan diterbitkan oleh Ubisoft.

Plot
----

Di Bandar New York, 1976, kisah itu bermula dengan Ray, seorang 'pemandu bawa lari'. Dia jatuh cinta dengan Chen Chi, tetapi dia sudah mempunyai seseorang, Jimmy. Selepas mendapat hormat dari bapanya, Ray dikhianati dan terpaksa mendapatkan wang dalam masa yang sama. Dia akhirnya bertemu dengan Zhou, bapa Chen Chi, dia memberitahu Zhou tentang bagaimana Jimmy adalah pengkhianat dan untuk baki permainan, anda mesti musnahkan empayar jenayah Jimmy. Selepas Jimmy mungkin terbunuh dalam letupan, Zhou memberi Ray berkat untuk keluar dengan Chen Chi, tetapi mendapati bahawa dia telah diculik oleh Jimmy yang cedera, namun Ray berjaya menyelamatkan Chen Chi dan menembak helikopter Jimmy. Ray dan Chen melarikan diri selepas itu dalam kereta.

Pautan luar
-----------

* Laman Rasmi *Driver*
* Halaman Ubisoft *Driver 76*
* *Driver 76* di MobyGames

Templat:Siri Driver
**SEJARAH KAMPUNG KITUWO PITAS**

  

Sejarah dari nama Kampung Kituwo ini wujud daripada 3 suku kata dalam bahasa Kimaragang iaitu **KI-TU-WO** yang bermaksud  **ADA TUBA** yang diberi nama oleh nenek moyang berdasarkan atas nama sejenis pokok renek iaitu ***" TUBA "***. Pokok ini boleh dikenali dari daunnya yang bujur berwarna hijau dan merambat. Getah dari akar tuwo ini berwarna putih susu dan mempunyai bau. Ia digunakan oleh penduduk kampung untuk menuba atau meracun ikan di sungai atau laut bagi meneruskan kehidupan seharian.

Nama Tuba dalam bahasa dusun kimaragang ialah ***" TUWO"***. Pokok Tuwo ini sangat banyak tumbuh di kawasan kebun sekitar kampung kituwo sehingga kampung ini menjadi tempat untuk mendapatkan akar tuwo. Oleh kerana di kampung ini tuwo tidak pernah pupus dan sangat ramai orang yang datang untuk mengambil akarnya maka nenek moyang ketika itu memberi nama kampung ini dengan nama **"KITUWO"**.

Sehingga kini, sejarah ini masih diingati oleh penduduk kampung kituwo dan pokok tuba juga masih tumbuh liar di kawasan kebun kelapa.
Kasut Bola Pink merupakan filem komedi drama Malaysia 2017 yang dihasilkan oleh Zsa. Filem ini juga ditayangkan di Astro first

Sinopsis
--------

Kasut Bola Pink’ mengisahkan Nina (lakonan Erissa) yang berumur 12 tahun minat pada solekan dan merupakan seorang fashionista muda yang bakal mengalami sesuatu yang luar biasa apabila dia bertukar identiti dengan pemain bola sepak terbaik dan popular di sekolahnya iaitu Rafiq (lakonan Wafiy). Pada suatu hari di petang yang hujan, kedua-dua ibu bapa Nina dan Rafiq lewat untuk menjemput mereka di sekolah. Dalam pada kekalutan oleh kerana hujan yang terlampau lebat, bumbung perhentian bas tempat Nina dan Rafiq berteduh disambar petir dan kedua-dua mereka terkena kejutan elektrik. Erissa dan Wafiy Tonggak Utama Kasut Bola PinkMereka pengsan. Selepas tersedar, mereka terkejut apabila mendapati mereka telah tertukar identiti. Lebih merisaukan lagi apabila menyedari dalam masa dua minggu yang akan datang, kedua-dua Nina dan Rafiq mempunyai agenda penting iaitu pertandingan persembahan teater sekolah dan pemilihan pemain bola sepak untuk mewakili negeri. Nina dan Rafiq bertungkus-lumus mencari jalan penyelesaian sehinggalah bertemu dengan seorang ahli saintis yang pelik tetapi sangat genius, Professor Latip Puzi @ Prof TipPu (lakonan Afdlin Shauki). Ketika mencari jalan untuk kembali kepada keadaan sedia kala, Nina dan Rafiq mula memahami latar belakang kehidupan masing-masing. Jika sebelum ini kedua-dua mereka dilihat sering menyakat sesama sendiri kerana merasakan diri masing-masing lebih hebat, kini mereka mula bertoleransi dan bertolak ansur di antara satu sama lain. Namun begitu, ada beberapa ketika Nina dilihat seakan-akan suka menjadi seorang remaja lelaki sehingga berasa berat hati untuk bertukar semula ke diri lamanya. Nina mulai selesa dengan badan barunya, tapi Rafiq tidak. Berjayakah Rafiq memujuk Nina untuk bertukar kembali ke badan masing-masing? Jika ya, bagaimana caranya? Siapa pula yang akan membantu mereka dalam misi ini?

Pelakon
-------

* Wafiy Ilham
* Erissa Puteri
* Jihan Muse
* Tauke Jambu
* Aryanna Alyssa Dezek
* Vanida Imran
* Rashidi Ishak
* Duerra Mitilda
* Bernie Chan
* Afdlin Shauki
* Ben Ladin
* Farhana Qisrina
* Shafiqah Shafie
* Ashraf Modee Zain
* Dollah Salleh
**Kebodohan buatan** (bahasa Inggeris: *artificial stupidity*code: en is deprecated ) umumnya digunakan sebagai suatu lawanan kepada idea kecerdasan buatan untuk menunjukkan ketidakmampuan teknologi kecerdasan buatan melakukan fungsinya secara memadai. Dalam konteks bidang sains komputer lagi, kebodohan buatan juga merujuk kepada teknik "membodohi" program komputer agar menghasilkan ralat atau kesilapan dengan sengaja. 

Istilah ini juga digunakan dalam rekaan permainan komputer. Lars Liden berpendapat bahawa reka bentuk permainan yang baik harus melibatkan keseimbangan antara "kecerdasan" komputer dan kemampuan pemain untuk menang. Dengan menyempurnakan tahap "kebodohan buatan", untuk membuat permainan yang dikendalikan komputer tetapi membolehkan pemain untuk menang, "tanpa kelihatan terlalu bodoh".

Rujukan
-------

1. ↑   O’Connell, M. 2017. Art as ‘artificial stupidity’. [online] Falmer, East Sussex: University of Sussex. Available at: <> [Accessed 3 Aug. 2020]. p. 44
2. ↑  Lidén, Lars (2004), S. Rabin (penyunting), "Artificial Stupidity: The art of making intentional mistakes", *AI Game Programming Wisdom 2*, Charles River Media, Inc. m/s. 41–48

Bacaan lanjut
-------------

* Describes Artificial Stupidity in the humorous context
* TEDx: "The Turing Test, Artificial Intelligence and the Human Stupidity"


|  |  |
| --- | --- |
| Ikon tunas | Rencana berkenaan pengkomputeran ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Dragon Ball GT** ialah siri animasi dari Jepun. Ia telah mengisahkan Goku yang telah bertukar menjadi kanak-kanak telah mencari bola naga di seluruh planet yang dijelajahinya.

Ranking
-------

Di Malaysia, ketika mula bersiaran di RTM2 pada sekitar Julai 2004, ia merupakan pencabar kepada sebuah rancangan bersiri berupa drama Gerak Khas di saluran yang sama. Bagaimanapun, bermula September 2004, hanya ini sahaja satu-satunya rancangan bersiri Rangkaian Kedua RTM pilihan penonton saluran tersebut yang mana siri drama Gerak Khas dialihkan kembali ke Rangkaian Pertama RTM dari September 2004 hingga Mac 2006 apabila saluran berkenaan tampil dengan slogan *Saluran Infotainment Anda* (*Your Infotainment Channel*). Sebaik sahaja tamatnya siri ini, peminat tidak lagi memilih RTM2 sehingga Mac 2006.

| * l
* b
* s
Dragon Ball oleh Akira Toriyama |
| --- |
| Media | 
* Dragon Ball
	+ Manga
	+ Anime
* Dragon Ball Z
	+ Episod
		- 1
		- 2
		- 3
		- 4
		- 5
		- 6
		- 7
		- 8
		- 9
* Dragon Ball GT
	+ Episod
* Dragon Ball Kai
	+ Episod
		- 1
		- 2
		- 3
		- 4
		- 5
* Dragon Ball Super
	+ Episod
* Filem
* Episod istimewa
* Permainan video
* Runut bunyi

 |
| Watak | 
* Son Goku
* Bulma
* Son Gohan
* Son Goten

 |
| Artikal berkaitan | 
* *Dr. Slump*
* *Neko Majin*
* *Episode of Bardock*
* *Jaco the Galactic Patrolman*

 |


|  |  |
| --- | --- |
| Ikon tunas | Rencana berkaitan anime dan manga ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Dragon Booster** adalah satu siri animasi Kanada yang mula disiarkan pada tahun 2004 di saluran CBC. Dragon Booster adalah berkisarkan tentang mitos kuasa baik menentang kuasa jahat ketika manusia dan naga wujud di dunia. Hero siri animasi ini adalah Artha Penn, seorang remaja biasa yang tiba-tiba terjebak dalam pengalaman yang menakjubkan apabila terpilih untuk menunggang Beaucephalis, seekor naga lagenda. Apabila digandingkan dengan Beaucephalis, Artha berubah kepada pahlawan mitos yang dikenali sebagai *Dragon Booster*, seorang pahlawan yang ditugaskan untuk menyelamatkan dunia daripada perang dan menyatukan manusia dan naga selama-lamanya.

Di Malaysia, siri animasi ini disiarkan di saluran Astro Ceria.

Watak
-----

### Watak utama

* Artha Penn
* Beau
* Lance Penn
* Kitt Wonn
* Parmon Sean
* Mortis
* Word Paynn
* Drakkus
* Moordryd Paynn
* Connor Penn
* Cain

### Watak sampingan

* Pyrrah
* Phistus
* Khatah
* Stewardd
* Reepyr
* Wulph
* Vociferous
* Race Marshall Budge
* Captain Faier
* Armeggaddon
* Sentrus

### Naga

* Beau (Artha Penn)
* Wyldfyr
* Cyrano
* Decepshun
* Fracshun
* Coershun

Pautan luar
-----------

* Laman rasmi Dragon Booster
* Laman peminat Dragon Booster
* Forum peminat Dragon Booster
* Dragon Booster di TV.com
Dragon C201 mendekati ISS pada Mac 2019, sepanjang SpaceX Demo-1.
**Dragon 2** ialah kelas kapal angkasa yang boleh digunakan semula dibangunkan dan dihasilkan oleh pengeluar aeroangkasa Amerika SpaceX sebagai penerus kapal angkasa kargo Dragon 1. Ia mempunyai dua varian; **Crew Dragon**, kapsul bertaraf manusia yang mampu membawa hingga tujuh angkasawan, dan **Cargo Dragon**, pengganti terbaru untuk kapal angkasa Naga yang asal. Kapal angkasa dilancarkan di atas roket Falcon 9 Block 5 dan kembali ke Bumi melalui percikan laut. Tidak seperti pendahulunya, kapal angkasa boleh berlabuh ke ISS dan bukannya berlabuh. Crew Dragon dilengkapi dengan sistem pelarian pelarian bersepadu (LES) yang mampu mempercepat kenderaan dari roket dalam keadaan kecemasan pada 11.8m/s 2, dicapai dengan menggunakan satu set empat pod pendorong yang dipasang di sisi dengan masing-masing dua enjin SuperDraco. Kapal angkasa ini mempunyai susunan suria yang direka bentuk semula dan garis acuan luar yang diubahsuai dibandingkan dengan Naga asli, dan memiliki komputer penerbangan baru dan avionik. Pada Mac 2020, empat kapal angkasa Dragon 2 telah dihasilkan (tidak termasuk artikel ujian struktur yang tidak pernah dilancarkan); artikel ujian bernama *Dragonfly* dan tiga kenderaan yang layak untuk terbang, salah satunya musnah dalam ujian enjin.

Rujukan
-------

1. ↑  Audit of Commercial Resupply Services to the International Space Station. NASA. April 26, 2018. Report No. IG-18-016. Quote: "For SpaceX, certification of the company's unproven cargo version of its Dragon 2 spacecraft for CRS-2 missions carries risk while the company works to resolve ongoing concerns related to software traceability and systems engineering processes".

Pautan luar
-----------

* Kategori berkenaan Dragon 2 di Wikimedia Commons
* Real-time orbital tracking- uphere.space
Dalam bidang sains komputer, **data** ialah mana-mana maklumat dalam bentuk yang sesuai digunakan dalam perhubungan atau pemprosesan sisten komputer. Ia seringnya dibezakan daripada atur cara komputer yang merupakan satu set suruhan yang memerincikan tugas untuk dilakukan oleh komputer. Daripada segi ini, data ialah apa-apa maklumat yang bukannya kod atur cara. Daripada satu lagi segi, fail perduaan (yang tidak dapat dibaca oleh manusia) kekadang dipanggil "data", berbeza dengan "teks" yang dapat dibaca oleh manusia. Jumlah data digital pada tahun 2007 dianggarkan sebanyak 281 bilion gigabait.

Fail komputer biasanya digunakan masing-masing untuk menyimpan atur cara dan data. Fail boleh laku mengandungi atur cara, manakala fail-fail yang lain merupakan fail data. Bagaimanapun, fail boleh laku mungkin juga mengandungi data yang "terbina" ke dalam atur caranya. Terutama sekali, sesetengah fail boleh laku mengandungi segmen data yang mengandungi pemalar dan nilai permulaan, kedua-duanya data.

Sebagai contoh, seorang pengguna mengarahkan sistem pengendalian untuk memuat atur cara pemproses kata dari sebuah fail, lalu menyunting dokumen yang disimpan dalam fail yang lain. Dokumen tersebut dianggap sebagai data. Jika pemproses kata itu mempunyai penyemak ejaan, jadi kamus (senarai kata) untuk penyemak ejaaan itu juga dianggap sebagai data. Sebaliknya, algoritma yang digunakan oleh penyemak ejaan untuk mencadangkan pembetulan dianggap sebagai kod.

Batas antara atur cara dan data kini dikaburi. Misalnya, pentafsir ialah atur cara. Data input untuk pentafsir pada dirinya juga merupakan atur cara yang hanya tidak ditulis dalam bahasa mesin asli. Dalam banyak kes, atur cara tertafsir ialah fail teks boleh baca manusia yang diolah dengan penyunting teks — lebih biasanya dikaitkan dengan data teks biasa.

Lihat juga
----------

* Data
* Data (nyahkekaburan)
* Jenis data
* Segmen data

Rujukan
-------

1. ↑  G. S. Rao, A. K. Rao, Ng Chee Aun & Cheng Yok San (1991). "data". *Kamus Komputer Sekolah Menengah*. Penerbit Fajar Bakti Sdn Bhd. m/s. 15. ISBN 967-65-1306-7.CS1 maint: uses authors parameter (link)
**Data mentah** (juga dikenali sebagai data primer) adalah istilah untuk data yang dikumpul dari satu sumber. Data mentah tidak tertakluk kepada pemprosesan atau sebarang manipulasi yang lain, dan ini juga dirujuk sebagai data utama/primer. Data mentah ialah istilah relatif (lihat data). Data mentah boleh menjadi input kepada program komputer atau digunakan dalam prosedur manual seperti menganalisis statistik dari tinjauan. Istilah ini boleh merujuk kepada data binari pada peranti storan elektronik seperti pemacu cakera keras (juga dirujuk sebagai data tahap rendah).

Dalam pengkomputeran, data mentah mungkin mempunyai ciri-ciri berikut: mungkin mengandungi kesilapan, tidak disahkan; dalam format berbeza (istilah harian-"colloquial");tidak dikod atau tak berformat; dan disyaki, yang memerlukan pengesahan atau petikan. Sebagai contoh, satu lembaran input data mungkin mengandungi tarikh sebagai data mentah dalam pelbagai bentuk: "31 Januari 1999", "31/01/1999", "31/1/99", "31 Jan", atau "hari ini". Setelah dimasukkan, data mentah ini boleh diproses dan disimpan sebagai format normal, mungkin tarikh Julian, untuk menjadikan lebih mudah untuk komputer dan manusia mentafsir semasa pemprosesan berikut.

Bacaan lanjut
-------------

* Give Us the Data Raw, and Give it to Us Now - the blog post from Rufus Pollock that inspired Tim Berners-Lee
* Tim Berners-Lee Gives the Web a New Definition Diarkibkan 2011-04-12 di Wayback Machine
World Trade Center di Osaka, sebuah simbol kekuatan kewangan *keiretsu*.
**Keajaiban ekonomi Jepun pascaperang** adalah nama yang diberikan kepada fenomena sejarah rekod zaman pertumbuhan ekonomi Jepun setelah Perang Dunia Kedua; yang didorong terutama oleh pelaburan Amerika Syarikat serta sebahagian oleh amalan intervensionisme ekonomi pemerintah Jepun, khususnya melalui MITI. Ciri khusus ekonomi Jepun selama tahun-tahun "keajaiban ekonomi", antara lain meliputi: kerjasama antara para pengeluar/pengilang, pembekal, pengedar, dan bank dalam suatu kelompok yang terjalin erat (*keiretsu*); kesatuan pekerja perusahaan yang kuat dan *shuntō*; hubungan yang baik dengan birokrat kerajaan, dan jaminan pekerjaan seumur hidup (*shūshin koyō*) di perusahaan-perusahaan besar serta kilang-kilang yang memiliki kesatuan pekerja kolar-biru yang kuat. Sejak tahun 1993, syarikat-syarikat Jepun telah mulai meninggalkan sebahagian norma-norma tersebut dalam usaha untuk meningkatkan keberuntungan dan kecekapan.

Rujukan
-------

1. ↑  Ellington, Lucien. "Learning from the Japanese Economy," *Japan Digest*, 2004.

Pautan luar
-----------

* Zaibatsu Dissolution, Reparations and Administrative Guidance
* Japan Must Shake Off U.S.-Style Globalization oleh Yukio Hatoyama


|  |  |
| --- | --- |
| Ikon tunas | Rencana berkaitan Jepun ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Kebajikan haiwan** bermaksud kesejahteraan fizikal dan psikologi haiwan (bukan manusia).
Istilah *kebajikan haiwan* juga memaksudkan keprihatinan manusia terhadap kesejahteraan haiwan ataupun pendirian dalam perbahasan etika haiwan dan hak asasi haiwan.

Keprihatinan sistematik terhadap kebajikan haiwan bolehlah berasaskan kesedaran bahawa haiwan bukan manusia merupakan makhluk yang dapat merasa, oleh itu kesejahteraan haiwan harus diberi pertimbangan, khususnya apabila digunakan oleh manusia. Antara perkara-perkara yang diberi perhatian termasuklah bagaimana haiwan dibunuh untuk makanan, digunakan untuk penyelidikan sains, ataupun dibela sebagai haiwan peliharaan, dan bagaimana kegiatan manusia mempengaruhi kemandirian spesies terancam.

Konsep kebajikan haiwan berdepan dengan dua bentuk kritikan yang sangat bertentangan dengan satu sama lain. Satu pandangan dari zaman lalu menegaskan bahawa haiwan tidak mempunyai kesedaran diri seperti manusia, justeru tidak boleh mengalami ketaksejahteraan. Satu lagi pandangan adalah berdasarkan pendirian hak asasi haiwan bahawa haiwan tidak wajar dianggap sebagai harta, dan apa-apa sahaja penggunaan haiwan oleh manusia tidak boleh diterima. Oleh itu, sesetengah pihak memandang kebajikan haiwan dan hak asasi haiwan sebagai dua pendirian yang berbeza. Oleh yang demikian, sesetengah penyokong hak asasi haiwan berhujah bahawa persepsi kemudahan kebajikan haiwan yang lebih baik meneruskan dan meningkatkan eksploitasi terhadap haiwan, sedangkan yang lain pula melihat meningkatnya keprihatinan terhadap kebajikan haiwan sebagai jalan yang benar ke arah hak asasi haiwan.

Lihat juga
----------

* Kesakitan haiwan
* Pemburuan
* Pemujaan haiwan
* Undang-undang haiwan
* Zoo

Rujukan
-------

1. ↑  Hewson, Caroline J. (2003). "What is animal welfare? Common definitions and their practical consequences". *The Canadian Veterinary Journal*.
2. 1 2  Francione, Gary Lawrence (1996). *Rain without thunder: the ideology of the animal rights movement*.
3. ↑  "Draft of the Universal Declaration on Animal Welfare" (PDF). media.animalmatter.org. Diarkibkan daripada yang asal (PDF) pada 2012-02-27. Dicapai pada 2011-01-17.
4. ↑  Garner, Robert. *Animal Ethics*. Polity Press, 2005; Regan, Tom. *The Case for Animal Rights*, University of California Press, 1983.
5. ↑  Francione, Gary. *Animals, Property, and the Law*. Temple University Press, 1995.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Kebajikan haiwan*** |

* Animal Welfare Index: JM Welfare Index
* Humane Education Past, Present, and Future Diarkibkan 2009-03-26 di Wayback Machine from The State of the Animals II: 2003 Diarkibkan 2010-11-14 di Wayback Machine
* Farm Animal Welfare: Philosophical Aspects from the Encyclopedia of Animal Science
* The Animal Welfare Science Centre Diarkibkan 2018-12-27 di Wayback Machine

Templat:Kebajikan haiwan
***Der Judenstaat*** (bahasa Jerman, secara harfiah *Negara Yahudi*, biasa disebut) ialah sebuah risalah yang ditulis oleh Theodor Herzl dan diterbitkan pada Februari 1896 di Leipzig dan Vienna oleh M. Breitenstein's Verlags-Buchhandlung. Ini diberi subtitle dengan *"Versuch einer modernen Lösung der Judenfrage"* ("Cadangan penyelesaian moden untuk pertanyaan Yahudi") dan pada awalnya disebut *"Alamat kepada Rothschild"*, merujuk kepada dinasti perbankan keluarga Rothschild seperti yang direncanakan Herzl untuk menyampaikannya sebagai ucapan kepada keluarga Rothschild. Baron Edmond de Rothschild menolak rancangan Herzl, merasakan bahawa ia mengancam orang Yahudi di Diaspora. Beliau juga beranggapan ia akan membahayakan penempatannya sendiri.

Ia dianggap sebagai teks terpenting dari Zionisme awal. Seperti yang dinyatakan dalam buku ini, Herzl membayangkan penubuhan sebuah negara Yahudi merdeka di masa depan pada abad ke-20. Dia berpendapat bahawa cara terbaik untuk mengelakkan antisemitisme di Eropah adalah dengan mewujudkan negara Yahudi yang bebas ini. Buku itu mendorong orang Yahudi untuk membeli tanah di Palestin, walaupun kemungkinan negara Yahudi di Argentina juga dipertimbangkan.

Herzl mempopularkan istilah "Zionisme", yang diciptakan oleh Nathan Birnbaum. Gerakan nasionalis memuncak pada kelahiran Negara Israel pada tahun 1948, tetapi Zionisme terus dihubungkan dengan sokongan politik Israel.

Rujukan
-------

1. ↑  Sachar, Howard (2007) [1976]. *History of Israel: From the Rise of Zionism to Our Time* (ed. 3 republication). New York: Random House. m/s. 39. ISBN 978-0-375-71132-9.
2. ↑  Overberg, Henk (2012) [1997]. *The Jews' State – A Critical English Translation* (ed. 1). Plymouth, UK: Rowman & Littlefield. m/s. 3. ISBN 978-0765759733.
3. ↑  Herzl, Theodor (1988) [1896]. "Biography, by Alex Bein". *Der Judenstaat* [*The Jewish state*]. transl. Sylvie d'Avigdor (ed. republication). New York: Courier Dover. m/s. 40. ISBN 978-0-486-25849-2. Dicapai pada 2010-09-28.
4. ↑  Pasachoff, Naomi (October 1992). *Great Jewish Thinkers: Their Lives and Work*. Behrman House. m/s. 97. ISBN 0874415292. Dicapai pada 2 January 2016.

Pautan luar
-----------

|  |  |
| --- | --- |
|  | Wikisource mempunyai teks asal berkaitan rencana ini:
***The Jewish State*** |

* *The Jewish State* by Theodor Herzl', sebuah buku elektronik bebas di Projek Gutenberg
* *The Jewish State*, A Century Later by Alan Dowty (1998)
* *The Jewish State* – Theodor Herzl's Program for Zionism
* German text on Wikisource
* A reading in English of *The Jewish State*
* Templat:Librivox book

| Kawalan kewibawaan Sunting ini di Wikidata |
| --- |
| Umum | 
* VIAF
	+ 1
* WorldCat (melalui VIAF)

 |
| Perpustakaan negara | 
* Jerman
* Israel

 |
**Dera Murad Jamali** (Urdu: ڈیرہ مراد جمالی), merupakan sebuah bandar yang terletak di Daerah Nasirabad di Balochistan, Pakistan.

*Dera* perkataan yang bermakna *tempat tinggal* atau *penyelesaian* dalam bahasa Urdu, Balochi, Punjabi, Sindhi, Saraiki dan banyak bahasa lain. Dera Murad Jamali dengan itu bermakna penyelesaian atau bandar Murad Jamali. Banyak nama-nama bandar di Asia Selatan mempunyai Dera sebagai awalan, contohnya Dera Ismail Khan, Dera Ghazi Khan dan Dera Allah Yar. Bandar ini dinamakan sempena seorang pemimpin yang dibunuh di Pakistan iaitu Mir Murad Jamali.

Mir Muhammad Murad Jamali adalah salah seorang personaliti politik yang terkemuka daripada Pakistan Muslim League dan merupakan sekutu rapat Muhammad Ali Jinnah untuk kemerdekaan di Pakistan dan kebajikan wilayah Balochistan. Mir Murad telah dibunuh oleh lelaki yang tidak dikenali semasa beliau meninggalkan sebuah masjid di Quetta selepas solat Jumaat. Berita pembunuhan itu membawa kepada serangan di Sindh dan Balochistan.

Lihat juga
----------

* Senarai bandar di Pakistan
* Senarai daerah di Pakistan

Rujukan
-------

* Laman web rasmi Balochistan